Lav et referat af nedenstående tekst:

Tekst:
Siden oktober sidste år har der hver onsdag fra klokken 13 til 15 stået: ”Valgfag, Skagens Museum” på elevernes skoleskema. De er blevet undervist af kunstformidler Ane Bjerg Thomsen, og har også stiftet bekendtskab med de ansatte i alle museets afdelinger. De har mødt vagt- billet- og butikspersonale, registrator, direktør, museumsinspektør, grafiker, håndværkere og arrangementskoordinator. De har også været i gang som udøvende kunstnere, de har lavet miniudstillinger og fulgt en rigtig udstillingsopbygning på museet på nærmeste hold fra start til slut. - Det har været spændende at møde mange af de ansatte på museet. Jeg var overrasket over at se, at arbejdspladsen er så stor, og at der bliver lavet så meget forskelligt arbejde der, fortæller Sandra, der er en af de nye omvisere. - Det har været dejligt at få lov til at lave og øve omvisning, og at se de andre gøre det, siger Ida, der også er med i projektet. Flere af de deltagende elever har sagt ja til at blive faste junioromvisere på Skagens Museum. Det betyder, at museets gæster får mulighed for at få et nyt perspektiv på skagensmalernes kunst, anderledes end det perspektiv, der formidles af de voksne omvisere. - Det har været sjovt, spændende, hyggeligt og lærerigt for museet at møde de meget søde og opmærksomme elever, som alle har været interesserede og fulde af gå-på-mod, lyder det fra museets direktør Lisette Vind Ebbesen og projektlederen Ane Bjerg Thomsen. Allerede i påskedagene vil museet arrangere særlige junioromvisninger, som museets gæster kan deltage i. De nye junioromvisere får en kontrakt med Skagens Kunstmuseer, så de får mulighed for at tjene lidt lommepenge ved at udføre denne service for museumsgæsterne. Projektet er blevet gennemført i samarbejde med Skoledistrikt Nord, med støtte fra Frederikshavn Kommune.

Referat:
Ti elever fra Skagen Skoles 6. og 7. klasse debuterer nu som junioromvisere på Skagens Museum. Det er resultatet af et nytænkende pilotprojekt, som Skagens Kunstmuseer sidste år fik idéen til. 